Arne Eriksen

Arne Eriksen (født 11. juni 1918, død 24. juli 2013) var en fotballspiller som spilte for Sarpsborg FK fra 1937 til 1952. Hans posisjon på banen var på høyresida, enten som sidehalf (midtbanespiller) eller kantspiller. Han var med på å vinne Norgesmesterskapet i 1939, da Sarpsborg slo erkerival Fredrikstad 4-3 i semifinalen, og deretter Skeid 2-1 i finalen.Den eldste cupmesteren, Sarpsborg Arbeiderblad (side 19), 11. juni 2013

Eriksen representerte Norge ved to anledninger; første gang i en B-landskamp mot Danmark i Århus 26. august 1945, som endte 1-1, og hvor Eriksens klubbkamerat Olav Navestad scoret det norske målet. Året etter, den 16. juni 1946, fikk Eriksen sin eneste kamp for A-landslaget, også denne gangen mot Danmark, da han kom på som innbytter på Ullevaal for en skadet Arne Brustad etter 35 minutters spill. Norge vant denne kampen 2-1.

Etter at spillerkarrieren tok slutt i 1952, var Eriksen i perioder trener for Sarpsborgs aldersbestemte lag, og han var også i en periode oppmann for klubbens A-lag. I 1992 ble han utnevnt til æresmedlem i klubben. Utenfor fotballbanen jobbet Eriksen for Sarpsborg Papp fram til han ble pensjonist. Eriksen døde 24. juli 2013, 95 år gammel.Dødsannonse, Sarpsborg Arbeiderblad (side 15), 26. juli 2013 Ved sin død var han siste gjenlevende spiller fra Sarpsborg-laget som vant cupen i 1939, og Norges eldste dalevende landslagsspiller i fotball.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Sarpsborg FK
Kategori:Norgesmestere i fotball